Il-Ġnus Magħquda wissiet lill-Myanmar b'konsegwenzi serji u li l-dritt tal-pubbliku għal dimostrazzjonijiet paċifiċi għandu jiġi rrispettat. Il-midja internazzjonali qed tirrapporta li kelliema apposta mill-Ġnus Magħquda kellha kuntatt mal-Kap tal-Militar tal-Myanmar, li issa għandu l-kontroll tal-pajjiż wara l-kolp ta' stat tal-1 ta' Frar. Qed ikun irrapportat ukoll li tul il-lejl ta' bejn it-Tnejn u t-Tlieta, inqatgħu il-mezzi kollha tal-komunikazzoni fil-pajjiż. Is-sistemi tat-telefonija u l-internet reġgħu kienu aċċessibbli għall-pubbliku t-Tlieta filgħodu.